«Ma ei tahaks enam olla sellises olukorras, kus tõeliselt eestimeelne poeg küsib minult, milles seisneb tema isa ohtlikkus, küsib minult, kas tema enda süü seisneb selles, et ta soontes voolab ka vene verd. Õigusriigis, mida Eesti kindlasti tahab olla, on selliste küsimuste kuulamine eriti valus,» ütles Veidemann. Ta lisas, et hindab oma isa eest võitlusse asunud Peter Prohhorovi kui poja teguviisi.